Handout Number: 314

**Foreign Minister denounced the repeated acts of**

**desecration and burning of copies of the Holy Quran in Sweden and Denmark**

Dhaka, 31 July:

Foreign Minister Dr. A K Abdul Momen denounced the recurrence of the disrespectful and provocative acts of the desecration and burning of copies of the Holy Quran in Sweden and Denmark in the 18th Extraordinary Session of the OIC Council of Foreign Ministers on the repeated incidents of desecration and burning of copies of Al-Mushaf Ash- Sharif in Sweden and Denmark, held virtually on 31 July 2023. Dr. Momen also thanked the Kingdom of Saudi Arabia for convening this Extraordinary Session.

Terming Islam as a religion of peace, harmony and brotherhood, Foreign Minister stated that Islam strives to provide complete livelihood guidance through the Holy Quran and Hadiths which is just, honourable and equal for humanity. He further stated that Bangladesh is a secular country where the sanctity of all religion is maintained. “It is one of the core values of our country which was first pronounced by our Father of the Nation Bangabandhu Sheikh Mujibur Rahman and is embedded in our constitution”, he added.

Expressing grave concern over the recurrence of such Islamophobic acts of insulting the sacred values and religious symbols of the Muslims under the guise of ‘freedom of expression’, Dr. Momen called on all concerned to put an end to such unwarranted provocations for the sake of mutual respect, harmony and peaceful coexistence.

At the meeting, Foreign Minister flagged that the acts against Islam particularly the incidents in Sweden and Denmark are based on ignorance. He urged the OIC Member States to highlight the true teachings of the Holy Quran and dispel the misunderstanding revolving around Islam. The rising trend of misconception can be curbed by engaging Islamic Scholars to deliver the true teachings of Islam at various opportune fora, he added. Stressing on the need to stand together for better mutual understanding and tolerance, Foreign Minister encouraged dialogue and communication among nations to avoid similar incidents in future.

“Resolution on the Repeated Crimes of Desecration and Burning of Copies of Al-Mushaf Ash-Sharif in the Kingdom of Sweden and the Kingdom of Denmark” and a Statement on Israeli Occupation Government Officials Breaking into the Blessed Aqsa Mosque were adopted at the virtual meeting.

**#**

Mohsin/Pasha/Enayet/Sanjib/Abbas/2023/2130 Hours

তথ্যবিবরণী                                                                                 নম্বর : ৩১৩

**সাংস্কৃতিক অগ্রযাত্রাকে অব্যাহত রাখতে স্বাধীনতার স্বপক্ষের শক্তিকে ক্ষমতায় আনতে হবে**

**---সংস্কৃতি বিষয়ক প্রতিমন্ত্রী**

ঢাকা, ১৬ শ্রাবণ (৩১ জুলাই):

সংস্কৃতি বিষয়ক প্রতিমন্ত্রী কে এম খালিদ বলেছেন, প্রধানমন্ত্রী শেখ হাসিনার নেতৃত্বে তৃণমূল পর্যায়ে সংস্কৃতি চর্চা প্রসারের পাশাপাশি সংস্কৃতি ক্ষেত্রে যথেষ্ট অগ্রগতি সাধিত হয়েছে। প্রধানমন্ত্রীর দিকনির্দেশনায় ইতোমধ্যে ৬৪ জেলায় সাহিত্যমেলা আয়োজন করা হয়েছে। তাছাড়া গত ২৭ জুলাই প্রথমবারের মতো উপজেলা সাহিত্যমেলার আয়োজন করা হয়েছে। বাংলাদেশ শিল্পকলা একাডেমির নেতৃত্বে তৃণমূল পর্যায় থেকে প্রতিভা অন্বেষণে জাতীয় সাংস্কৃতিক প্রতিযোগিতা ২০২৩ অনুষ্ঠিত হয়েছে। সবমিলিয়ে সংস্কৃতি ক্ষেত্রে এক নবজাগরণ সৃষ্টি হয়েছে। এ সাংস্কৃতিক অগ্রযাত্রাকে অব্যাহত রাখতে স্বাধীনতার স্বপক্ষের শক্তিকে ক্ষমতায় আনতে হবে।

প্রতিমন্ত্রী আজ রাজধানীর বাংলাদেশ শিল্পকলা একাডেমির জাতীয় নাট্যশালা মিলনায়তনে শিল্পকলা একাডেমি আয়োজিত ‘দেশব্যাপী প্রতিভা অন্বেষণ’ শীর্ষক জাতীয় সাংস্কৃতিক প্রতিযোগিতা ২০২৩ এর পুরস্কার বিতরণী ও সাংস্কৃতিক অনুষ্ঠানে প্রধান অতিথির বক্তব্যে এসব কথা বলেন।

প্রধান অতিথি বলেন, বাংলাদেশ আওয়ামী লীগ স্বাধীনতা আন্দোলনে নেতৃত্বদানকারী রাজনৈতিক দল। আওয়ামী লীগ সরকারের আমলেই দেশ-বিদেশে আমাদের হাজার বছরের ঐতিহ্যবাহী ও সমৃদ্ধ বাঙালি সংস্কৃতি যথেষ্ট সমাদৃত হয়েছে এবং প্রচার-প্রসার ঘটেছে। সংস্কৃতি প্রতিমন্ত্রী বলেন, বর্তমান আওয়ামী লীগ সরকারের নেতৃত্বে সাংস্কৃতিক অগ্রযাত্রা ও উন্নয়নের ধারাকে অব্যাহত রাখতে নবীন ভোটারসহ সকলকে নৌকা মার্কায় ভোট দেয়ার আহ্বান জানাই।

বাংলাদেশ শিল্পকলা একাডেমির মহাপরিচালক লিয়াকত আলী লাকীর সভাপতিত্বে অনুষ্ঠানে স্বাগত বক্তৃতা করেন একাডেমির সচিব সালাহউদ্দিন আহাম্মদ।

উল্লেখ্য, জেলা পর্যায়ে অনুষ্ঠিত সাংস্কৃতিক প্রতিযোগিতায় ৬৪ জেলা থেকে ১ম, ২য় ও ৩য় স্থান অধিকারী এবং ঢাকা মহানগর থেকে শুধু ১ম স্থান অধিকারী সহ মোট ১ হাজার ৩৬৫ জন প্রতিযোগিকে নিয়ে অনুষ্ঠিত হয়েছে জাতীয় সাংস্কৃতিক প্রতিযোগিতা ২০২৩। পঞ্চগীতিকবির গান, লোকসংগীত, দেশাত্ববোধক গান, সাধারণ নৃত্য, শাস্ত্রীয় নৃত্য, একক আবৃত্তি এবং একক অভিনয় সহ মোট সাতটি বিভাগের আওতায় ২১টি শাখায় চূড়ান্তভাবে সর্বমোট ৬৩ জন প্রতিযোগী বিজয়ী হয়।

প্রতিমন্ত্রী পরে বাংলাদেশ শিল্পকলা একাডেমির জাতীয় সংগীত, আবৃত্তি ও নৃত্যকলা কেন্দ্র মিলনায়তনে সিলেট অঞ্চলের তিন গুণী শিল্পী (আধ্যাত্মিক সাধক ও বাউল সুফী আরকুম শাহ, মরমি বাউল ও গীতিকার কামাল পাশা এবং বাউল সাধক দুর্বিন শাহ) স্মরণে ‘বাংলাদেশ সংস্কৃতি ফোরাম’ আয়োজিত আলোচনা সভা ও সাংস্কৃতিক অনুষ্ঠানে প্রধান অতিথি হিসাবে বক্তৃতা করেন।

#

ফয়সল/পাশা/এনায়েত/আব্বাস/২০২৩/২১১৬ ঘণ্টা

তথ্যবিবরণী                                                                              নম্বর : ৩১২

বিদ্যুৎ প্রতিমন্ত্রী**র সাথে যুক্তরাজ্যের নবনিযুক্ত হাইকমিশনারের সাক্ষাৎ**

ঢাকা, ১৬ শ্রাবণ (৩১ জুলাই):

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদের সাথে আজ সচিবালয়ে তাঁর অফিস কক্ষেবাংলাদেশে নবনিযুক্ত যুক্তরাজ্যের হাইকমিশনার Sarah Cooke সাক্ষাৎ করেছেন। এ সময় তাঁরা পারস্পরিক স্বার্থ সংশ্লিষ্ট বিভিন্ন বিষয় নিয়ে আলোচনা করেন।

হাইকমিশনার বাংলাদেশের ইতিবাচক পরিবর্তন ব্যক্ত করে বলেন, আঞ্চলিক কনেকটিভিটি বাড়ানোর উদ্যোগ প্রসংশনীয়। ভারত থেকে বিদ্যুৎ আমদানি, এবং নেপাল বা ভূটান থেকে বিদ্যুৎ আমদানি নিয়েও আলোচনা হয়। উইন্ড ল্যাব, অফশোর উইন্ড গাইড লাইন, কার্বন প্রাইজিং ও ট্রেডিং-এর ওপর সক্ষমতা বৃদ্ধি, কৃষকবান্ধব মডেলে সোলার ইরিগেশন পাম্প পাইলাটিং করার আগ্রহ প্রকাশ করে স্রেডার সাথে যুক্তরাজ্য কাজ করতে চায়। এ সময় বাংলাদেশের বিদ্যুৎ ও জ্বালানির অবস্থা, বহির্বিশ্বের বিদ্যুৎ ও জ্বালানি খাতে বিনিয়োগ, গভীর সমুদ্রে গ্যাস-তেল অনুসন্ধান, অফশোর বায়ু বিদ্যুৎ, বর্জ্য থেকে বিদ্যুৎ, নবায়ণযোগ্য উৎস হতে বিদ্যুৎ, সোলার ইরিগেশন পাম্প, সোলার মিনি গ্রিড, বিদ্যুৎ আমদানি, বিদ্যুতায়নে সামাজিক পরিবর্তন, সমন্বিত জ্বালানি ও বিদ্যুৎ মহাপরিকল্পনা, সঞ্চালন লাইন ও বেসরকারিকরণ, লাইফ লাইন গ্রাহক, এনার্জি ট্রান্সমিশন, নেট মিটারিং সিস্টেম, ইলেকট্রিক ভেহিক্যাল, এনার্জি মিক্স ইত্যাদি বিষয় আলোচনায় স্থান পায়। এ সময় হাইকমিশনার প্রতিমন্ত্রীকে কপ-২৮-এ অংশগ্রহণের আমন্ত্রণ জানান।

প্রতিমন্ত্রী রাষ্ট্রদূতকে স্বাগত জানিয়ে বলেন, বাংলাদেশের অর্থনীতির আকার দিনে দিনে বড় হচ্ছে। বিদ্যুৎ ও জ্বালানি খাতে বিনিয়োগের সুযোগ উত্তরোত্তর বৃদ্ধি পাচ্ছে। যুক্তরাজ্যের এ খাতে বিনিয়োগ তেমন দেখা যাচ্ছে না। যুক্তরাজ্যকে বাংলাদেশের বিদ্যুৎ ও জ্বালানি খাতে বিনিয়োগের আহ্বান জানিয়ে তিনি বলেন, লৌহ আকরিক বা লোহ খনির উন্নয়নে আমরা এক সাথে কাজ করতে পারি। নিরবচ্ছিন্ন, নির্ভরযোগ্য ও মানসম্মত বিদ্যুৎ ও জ্বালানি সাশ্রয়ী মূল্যে সরবরাহ করার লক্ষ্য নিয়ে আমরা কাজ করছি। ২০৪১ সালের মধ্যে ৪০ শতাংশ বিদ্যুৎ পরিষ্কার জ্বালানি হতে উৎপন্ন করার পরিকল্পনা রয়েছে। নবায়নযোগ্য জ্বালানির প্রসারে প্রযুক্তির অবাধ বিচরণ আবশ্যক। এ ক্ষেত্রে যুক্তরাজ্য সহযোগিতা করতে পারে।

এ সময় অন্যান্যের মাঝে সংসদ সদস্য নাহিম রাজ্জাক ও সংসদ সদস্য রাজী মোহাম্মদ ফখরুল উপস্থিত ছিলেন।

#

আসলাম/পাশা/এনায়েত/আব্বাস/২০২৩/২০৫৮ ঘণ্টা

তথ্যবিবরণী                                                                                 নম্বর : ৩১১

**দুর্যোগজনিত জরুরি অবস্থার জন্য সকলকে প্রস্তুত থাকতে হবে**

**--দুর্যোগ ব্যবস্থাপনা ও ত্রাণ সচিব**

ঢাকা, ১৬ শ্রাবণ (৩১ জুলাই) :

আজ ঢাকায় পূর্বাচলে বাংলাদেশ ফায়ার সার্ভিস এন্ড সিভিল ডিফেন্স মাঠ প্রাঙ্গণে ‘মাল্টি এজেন্সি ফিল্ড ট্রেনিং এক্সারসাইজ এন্ড ড্রিল’ শীর্ষক দু’দিনব্যাপী প্রশিক্ষণ কর্মসূচির সমাপনী অনুষ্ঠান অনুষ্ঠিত হয়েছে।

দুর্যোগ ব্যবস্থাপনা অধিদপ্তরের মহাপরিচালক মোঃ মিজানুর রহমানের সভাপতিত্বে অনুষ্ঠানে প্রধান অতিথি হিসেবে উপস্থিত ছিলেন দুর্যোগ ব্যবস্থাপনা ও ত্রাণ মন্ত্রণালয়ের সচিব মোঃ কামরুল হাসান এবং বিশেষ অতিথি হিসেবে উপস্থিত ছিলেন ফায়ার সার্ভিস ও সিভিল ডিফেন্সের মহাপরিচালক ব্রিগেডিয়ার জেনারেল মোঃ মাইন উদ্দিন।

প্রধান অতিথির বক্তৃতায় সচিব বলেন, দুর্যোগজনিত যেকোনো জরুরি অবস্থার জন্য আমাদেরকে প্রস্তুত থাকতে হবে। যেকোনো দুর্যোগ মোকাবিলায় সক্ষমতা বৃদ্ধির লক্ষ্যে প্রশিক্ষণের বিকল্প নেই। তিনি বলেন, ঘূর্ণিঝড় ও বন্যা ব্যবস্থাপনার জন্য বাংলাদেশ বিশ্বব্যাপী সুনাম অর্জন করেছে। ভূমিকম্পের মতো দুর্যোগ মোকাবিলায় আমরা সুদূরপ্রসারী পরিকল্পনা গ্রহণ করেছি। এটি বাস্তবায়ন করা গেলে আগামী ৫০ বছরের মধ্যে বাংলাদেশ ভূমিকম্প সহনীয় জাতিতে পরিণত হবে। এ প্রশিক্ষণটি সফলভাবে আয়োজনের মধ্য দিয়ে যেকোন দুর্যোগ মোকাবিলায় বাংলাদেশের সক্ষমতা আরো বৃদ্ধি পাবে বলে সচিব আশাবাদ ব্যক্ত করেন।

অনুষ্ঠানে দুর্যোগ ব্যবস্থাপনা ও ত্রাণ মন্ত্রণালয়, দুর্যোগ ব্যবস্থাপনা অধিদপ্তর, পরিকল্পনা কমিশন, অর্থনৈতিক সম্পর্ক বিভাগ, ঢাকা দক্ষিণ সিটি কর্পোরেশন, ঢাকা উত্তর সিটি কর্পোরেশন, সিলেট সিটি কর্পোরেশন, ফায়ার সার্ভিস ও সিভিল ডিফেন্স অধিদপ্তর, বিশ্বব্যাংকসহ জাতিসংঘের বিভিন্ন সংস্থা এবং অন্যান্য সরকারি বেসরকারি সংস্থার মোট ১২০জন কর্মকর্তা প্রশিক্ষণ কর্মসূচিতে অংশগ্রহণ করেন।

ইউএনডিপির কারিগরি সহায়তায় এই প্রশিক্ষণ তীব্র ভূমিকম্পজনিত জরুরি অবস্থা মোকাবিলায় মাঠ পর্যায়ে ইমারজেন্সি অপারেশন প্ল্যান বাস্তবায়ন এবং ইমারজেন্সি অপারেশন সেন্টার পরিচালনায় প্রশিক্ষণার্থীদের জ্ঞান ও সক্ষমতা বৃদ্ধি করবে বলে আশা করা হচ্ছে।

#

সেলিম/পাশা/সঞ্জীব/রেজাউল/২০২৩/১৮২৬ ঘণ্টা

তথ্যবিবরণী                                                                                 নম্বর : ৩১০

**কোভিড-১৯ সংক্রান্ত সর্বশেষ প্রতিবেদন**

ঢাকা, ১৬ শ্রাবণ (৩১ জুলাই) :

স্বাস্থ্য অধিদপ্তরের তথ্যানুযায়ী রবিবার সকাল ৮টা থেকে আজ সোমবার সকাল ৮টা পর্যন্ত ২৪ ঘণ্টায় দেশে ৪৭ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৩ দশমিক ০৬ শতাংশ। এ সময় ১ হাজার ৫৩৬ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭২ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১১ হাজার ৪১২ জন।

#

সুলতানা/পাশা/সঞ্জীব/রেজাউল/২০২৩/১৭৫৬ ঘণ্টা

তথ্যবিবরণী                                                                                 নম্বর : ৩০৯

**সংবিধানের আলোকে সুষ্ঠু নির্বাচন করতে**

**নির্বাচন কমিশনের সক্ষমতায় বিদেশি পর্যবেক্ষকরা আশ্বস্ত প্রতীয়মান**

**-- তথ্য ও সম্প্রচার মন্ত্রী**

ঢাকা, ১৬ শ্রাবণ (৩১ জুলাই) :

তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, সংবিধানের আলোকে নির্বাচন কমিশনের সুষ্ঠু নির্বাচন করার সক্ষমতা নিয়ে বিদেশি পর্যবেক্ষকরা আশ্বস্ত বলে প্রতীয়মান হয়েছে। আজ সচিবালয়ে নিজ দপ্তরে বিদেশি নির্বাচন পর্যবেক্ষকদের সাথে বৈঠক শেষে তিনি সাংবাদিকদের এ কথা জানান।

নির্বাচন পর্যবেক্ষক যুক্তরাষ্ট্রের রাজনৈতিক বিশ্লেষক টেরি এল. ইজলে (Terry L. Easley) ও আয়ারল্যান্ডের ইউরোপীয় ইউনিয়ন বিষয়ক রিপোর্টার নিক পাওয়েল (Nick Powell) এবং ইলেকশন মনিটরিং ফোরামের চেয়ারম্যান আবেদ আলী, পরিচালকদের মধ্যে অধ্যাপক ড. আবুল কালাম আজাদ, ড. আজাদুল হক, মোহাম্মদ ইকবাল বাহার এবং আওয়ামী লীগের ত্রাণ ও সমাজকল্যাণ সম্পাদক আমিনুল ইসলাম আমিন বৈঠকে যোগ দেন।

সম্প্রচার মন্ত্রী বলেন, ‘ইলেকশন মনিটরিং টিম আমার সাথে দেখা করতে এসেছিল, আগামী নির্বাচন নিয়ে তারা নানা প্রশ্ন করেছে বিশেষ করে আগামী নির্বাচন করার লক্ষ্যে সরকার কি প্রস্তুতি নিচ্ছে বা নির্বাচন কমিশনের কি পরিস্থিতি, সেগুলো তারা আলোচনা করেছে।’

হাছান বলেন, ‘আমি তাদের জানিয়েছি নির্বাচন হবে নির্বাচন কমিশনের অধীনে এবং নির্বাচনকালে বর্তমান সরকার শুধু ফ্যাসিলিটেটরের ভূমিকা পালন করবে এবং নির্বাচনের তফসিল ঘোষণার পর মাঠ প্রশাসন, পুলিশ, জনপ্রশাসন এবং অন্যান্য প্রতিষ্ঠান যেগুলো নির্বাচনের কাজে নিয়োজিত হয় তাদের ওপর সরকারের কর্তৃত্ব থাকে না। সরকার নির্বাচন কমিশনের অনুমতি ব্যতিরেকে কোনো কর্মকর্তাকে বদলী বা কোনো কর্মকর্তার বিরুদ্ধে শাস্তিমূলক কোনো ব্যবস্থা নিতে পারে না।’

তথ্যমন্ত্রী বলেন, ‘আমার ধারণা, তারা বুঝতে পেরেছে যে, বাংলাদেশে নির্বাচন কমিশনের অধীনে বর্তমান সংবিধানের আলোকে একটি অবাধ, সুষ্ঠু, নিরপেক্ষ সুন্দর নির্বাচন করা সম্ভব এবং নির্বাচনকালে সরকারের ভূমিকা গৌণ এবং নির্বাচন কমিশনের ভূমিকাই বেশি। তারা জেনেছেন, সাম্প্রতিক সময়ে নির্বাচন কমিশন যে কতো শক্তিশালী সিদ্ধান্ত গ্রহণ করতে পারে, যেমন সরকারি দলের আপত্তি থাকা সত্ত্বেও গাইবান্ধা-৫ উপনির্বাচন তারা বাতিল করেছিল। সিটি কর্পোরেশন নির্বাচনগুলো অত্যন্ত সুষ্ঠু, অবাধ, নিরপেক্ষ হয়েছে এবং ভোটারদের অংশগ্রহণ ৫০ শতাংশের বেশি ছিল। সেখানে একজন প্রার্থীর গায়ে একটি ঘুষি লেগেছে যা সমীচীন হয়নি। কিন্তু যে ঘুষি দিয়েছে তাকেসহ আশেপাশের অনেককেও গ্রেপ্তার করা হয়েছে। ঢাকা-১৭ আসনে একজন প্রার্থীকে যারা হেনস্তা করেছিল সবাইকে গ্রেপ্তার করা হয়েছে। পাশাপাশি পশ্চিমবঙ্গে স্থানীয় সরকার নির্বাচনে ৫০ জনের বেশি মৃত্যুবরণ করেছে।’

বিএনপির নির্বাচনে অংশগ্রহণ নিয়ে প্রশ্নের জবাবে হাছান মাহ্‌মুদ বলেন, ‘বিএনপির বেশির ভাগ নেতারাই নির্বাচন করতে চায়। বিএনপি এমন একটি দল যে দলের কাউকে ইউনিয়ন পরিষদ বা সিটি কর্পোরেশন কোনো নির্বাচনই করতে দিচ্ছে না। অথচ তাদের দলের প্রায় সবাই নির্বাচন করতে চায়। সেটির বহি:প্রকাশ আমরা সিটি কর্পোরেশন নির্বাচনগুলোতে দেখেছি, উকিল আব্দুস সাত্তারকে দেখেছি। এ রকম বহু আব্দুস সাত্তার আগামী নির্বাচনে বেরিয়ে আসবে।’

#

আকরাম/পাশা/সঞ্জীব/রেজাউল/২০২৩/১৬৪৬ ঘণ্টা

তথ্যবিবরণী                                                                                 নম্বর : ৩০৮

**উন্নত ও স্মার্ট বাংলাদেশ গঠনে গুরুত্বপূর্ণ ভূমিকা রাখবে স্মার্ট এভিয়েশন**

**-বিমান প্রতিমন্ত্রী**

ঢাকা, ১৬ শ্রাবণ (৩১ জুলাই):

বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী বলেছেন, প্রধানমন্ত্রী শেখ হাসিনা বাংলাদেশকে বিশ্বের অন্যতম এভিয়েশন হাবে পরিণত করার জন্য নিরলসভাবে কাজ করে যাচ্ছেন। প্রধানমন্ত্রীর এই লক্ষ্যকে সফলভাবে বাস্তবায়নের জন্য আমাদের সবার আন্তরিকভাবে কাজ করতে হবে। আমাদের লক্ষ্য প্রধানমন্ত্রীর নেতৃত্বে বাংলাদেশের এভিয়েশন শিল্পকে স্মার্ট এভিয়েশন শিল্পে রূপান্তর করা।

আজ ‘যশোর বিমানবন্দর’ এর নবনির্মিত টার্মিনাল ভবন উদ্বোধন উপলক্ষ্যে আয়োজিত এক অনুষ্ঠানে প্রধান অতিথির বক্তব্যে প্রতিমন্ত্রী এসব কথা বলেন ।

প্রতিমন্ত্রী বলেন, শেখ হাসিনার সরকার মানেই দেশের উন্নয়ন ও সমৃদ্ধি। গত সাড়ে চৌদ্দ বছরে  অর্থনীতি, ব্যবসা-বাণিজ্য, শিল্প, বিনিয়োগ, কৃষি, অবকাঠামো, রাস্তা-ঘাট, মৎস্য ও প্রাণী সম্পদ, কর্মসংস্থান সৃষ্টি, শিক্ষা, এভিয়েশন ও পর্যটনসহ দেশের প্রতিটি খাত উন্নয়নের ছোঁয়ায় বদলে গেছে। বাংলাদেশের এই উন্নয়ন জনগণের জীবনমান উন্নত করার পাশাপাশি আজ সারা বিশ্বে প্রশংসিত হচ্ছে।

প্রতিমন্ত্রী আরো বলেন, বর্তমান সরকারের নীতিগত সমর্থনের কারণে দেশের এভিয়েশন খাতে বিনিয়োগ বৃদ্ধি পেয়েছে।  শেখ হাসিনার নির্দেশনা অনুযায়ী দেশের এভিয়েশন শিল্পের অবকাঠামোগত উন্নয়ন, কারিগরি ও জনদক্ষতা উন্নয়ন এবং সময়োপযোগী আইন ও নীতি প্রণয়নের ফলে দেশের এভিয়েশন শিল্প দ্রুত প্রবৃদ্ধি লাভ করছে। বিগত ১০ বছরে বাংলাদেশের এভিয়েশন মার্কেট প্রায় দ্বিগুণ বৃদ্ধি পেয়েছে এবং আগামী ১৫ বছরে বাংলাদেশের এভিয়েশন সেক্টরের প্রবৃদ্ধি হবে প্রায় তিনগুণ।

বাংলাদেশ বেসামরিক বিমান চলাচল কর্তৃপক্ষ কর্তৃক ৩২ কোটি টাকা ব্যয়ে বাস্তবায়িত প্রকল্পের মাধ্যমে এই নতুন টার্মিনাল ভবন নির্মাণের ফলে যশোর বিমান বন্দর বছরে ১ মিলিয়ন যাত্রী ব্যবস্থাপনা করার সক্ষমতা অর্জন করবে। নতুন টার্মিনাল ভবনে রয়েছে ৮ টি চেক-ইন- কাউন্টার, ৫ টি ল্যাগেজ স্ক্যানিং মেশিন, ৫ টি আর্চওয়ে, ভিআইপি লাউঞ্জ ও কার পার্কিং। এছাড়াও  এই প্রকল্পের অধীনে রানওয়ে লাইটিং সিস্টেম উন্নয়ন, বৈদ্যুতিক সাবস্টেশন ও আবাসিক ভবন নির্মাণ, কার্গো এয়ারক্রাফট পার্কিং, এপ্রোচ সম্প্রসারণ ও ট্যাক্সিওয়ে নির্মাণ, পানি শোধানাগার নির্মাণ, যোগাযোগ ও নিরপত্তা যন্ত্রাবলী স্থাপন করা হয়েছে।

বাংলাদেশ বেসামরিক বিমান চলাচল কর্তৃপক্ষের চেয়ারম্যান এয়ার ভাইস মার্শাল মোঃ মফিদুর রহমানের সভাপতিত্বে অনুষ্ঠানে বিশেষ অতিথি হিসেবে বক্তব্য রাখেন স্থানীয় সরকার, পল্লী উন্নয়ন ও সমবায় প্রতিমন্ত্রী স্বপন ভট্টাচার্য, সংসদ সদস্য মেজর জেনারেল (অবঃ) ডাঃ নাসির উদ্দিন,  কাজী নাবিল আহমেদ  এবং বেসামরিক বিমান পরিবহন ও পর্যটন মন্ত্রনালয়ের সচিব মোঃ মোকাম্মেল হোসেন।

#

তানভীর/মেহেদী/পরীক্ষিৎ/রাসেল/কামাল/২০২৩/ ১৫:৫০ ঘণ্টা

তথ্যবিবরণী                                                                                 নম্বর : ৩০৭

এপ্রিল থেকে জুন পর্যন্ত বিডা’য় ২৫৯ শিল্প প্রতিষ্ঠান নিবন্ধন

**কর্মসংস্থান সৃষ্টি ৫৭ হাজার**

ঢাকা, ১৬ শ্রাবণ (৩১ জুলাই) :

এ বছরের এপ্রিল থেকে জুন পর্যন্ত বাংলাদেশ বিনিয়োগ উন্নয়ন কর্তৃপক্ষ (বিডা)-তে ২৫৯টি শিল্প প্রতিষ্ঠান নিবন্ধিত হয়েছে। এর মধ্যে ২২৮টি শিল্প ইউনিটে স্থানীয় ও ২০টি শিল্প ইউনিটে শতভাগ বিদেশি এবং ১১টি শিল্প ইউনিটে যৌথ বিনিয়োগ রয়েছে। ফলে এই তিন মাসে নতুন করে ৫৭ হাজার ১৪৫ জনের কর্মসংস্থানের সুযোগ সৃষ্টি হয়েছে।

নিবন্ধিত এ সকল প্রতিষ্ঠানে প্রস্তাবিত মোট বিনিয়োগের পরিমাণ ৩ লাখ ৪০ হাজার ২১৮ দশমিক ৬৩৯ মিলিয়ন টাকা। প্রস্তাবিত এই বিনিয়োগের মধ্যে ২ লাখ ৮৫ হাজার ৬৪২ দশমিক ৪৪১ মিলিয়ন টাকা স্থানীয় এবং ৫৪ হাজার ৫৭৬ দশমিক ১৯৮ মিলিয়ন টাকা বিদেশি বিনিয়োগ হয়েছে।

গত বছরের এই সময়ে বিনিয়োগের মোট প্রস্তাব ছিল ২ লাখ ৪৮ হাজার ২১৫ দশমিক ৯৪৯ মিলিয়ন টাকা। সে অনুযায়ী এবছর মোট বিনিয়োগ বৃদ্ধি পেয়েছে ৩৭ দশমিক ৬ শতাংশ।

বিজ্ঞপ্তিতে জানানো হয়, গত তিনমাসে বৈদেশিক বিনিয়োগে ইঞ্জিনিয়ারিং শিল্পখাতে সর্বাধিক বিনিয়োগ প্রস্তাব পাওয়া গেছে। এছাড়াও সার্ভিস শিল্পখাত, প্রিন্টিং এন্ড পাবলিশিং শিল্পখাত, ফুড এন্ড এলাইড শিল্পখাত এবং বিবিধ শিল্পখাতেও উল্লেখ্যযোগ্য পরিমাণ বিনিয়োগ প্রস্তাব রয়েছে।

#

জাহিদ/মেহেদী/পরীক্ষিৎ/আসমা/২০২৩/১৪২০ ঘণ্টা

তথ্যবিবরণী                                                                                 নম্বর : ৩০৬

শেষ হলো ‘বাংলাদেশ স্টার্টআপ সামিট’

**স্টার্টআপে আরো বিনিয়োগের আহ্বান**

ঢাকা, ১৬ শ্রাবণ (৩১ জুলাই) :

গতকাল রাতে রাজধানীর হোটেল ইন্টারকন্টিনেন্টালের গ্র্যান্ড বলরুমে শেষ হলো দুই দিনব্যাপী ‘স্টার্টআপ বাংলাদেশ সামিট ২০২৩’।

সমাপনী অনুষ্ঠানে প্রধান অতিথি হিসেবে উপস্থিত ছিলেন প্রধানমন্ত্রীর বেসরকারি শিল্প ও বিনিয়োগ উপদেষ্টা সালমান ফজলুর রহমান। তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলকের সভাপতিত্বে অনুষ্ঠানে অন্যান্যদের মধ্যে বক্তব্য রাখেন আইসিটি বিভাগের সচিব মোঃ সামসুল আরেফিন, স্টার্টআপ বাংলাদেশ লিমিটেডের ব্যবস্থাপনা পরিচালক সামি আহমেদ, ইউএনডিপি বাংলাদেশের আবাসিক প্রতিনিধি ভ্যান গুয়েন।

সামিটে ভারত-বাংলাদেশ স্টার্টআপ ব্রিজিং পোর্টাল ও ভবিষ্যতের উদ্যোক্তাদের জন্য কোটি টাকার ফান্ড অব ফান্ড ও স্মার্ট বাংলাদেশ এক্সেলেটর উদ্বোধন করা হয়। এছাড়াও দেশের শীর্ষ স্টার্টআপদের সেবা প্রদর্শন এবং ফিনটেক, এডটেক, হেলথটেক, এগ্রিটেক নিয়ে ৪০টি সেশন অনুষ্ঠিত হয় এবং ইয়্যুথ কো ল্যাব স্টার্টআপ বিজয়ীদের পুরস্কৃত করা হয়।

প্রধান অতিথির বক্তব্যে সালমান এফ রহমান বলেন, স্টার্টআপদের পুঁজি বাজারে তালিকাভুক্ত না হয়েও বিদেশি বিনিয়োগ প্রাপ্তির সুবিধা নিশ্চিত করে তালিকাভূক্ত প্রতিষ্ঠানগুলোতে বিনিয়োগ থেকে অর্জিত আয় দেশে নিতে কোনো বাধা নেই।

তিনি বলেন, সাধারণত বিদেশি বিনিয়োগকারীরা বিনিয়োগ থেকে অর্জিত আয় দেশে নিয়ে যাওয়া ও স্থানীয় নিয়ন্ত্রণ নিয়ে উদ্বিগ্ন থাকেন। তিনি বলেন, প্রকৃতপক্ষে এই ক্ষেত্রে আইনগত কোনো বাধা নেই। তালিকাভুক্ত কোম্পানির ক্ষেত্রে এটাতো বৈধ। পুঁজিবাজারে তালিকাভুক্তরা ডিভিডেন্ড ও ক্যাপিটাল গেইনে সুযোগ পান বলে তিনি জানান। তিনি আশা প্রকাশ করে বলেন, ফান্ড অব ফান্ডে বাংলাদেশি কর্পোরেট ও বিদেশিরাও বিনিয়োগ করবে। এজন্য তিনি আইসিটি বিভাগকে উদ্যোগ নেয়ার আহ্বান জানান।

এখন থেকে নিয়মিত ‘বাংলাদেশ স্টার্টআপ সামিট’ অনুষ্ঠিত হবে, এ তথ্য জানিয়ে আইসিটি প্রতিমন্ত্রী জুনাইদ আহমেদ পলক বলেন, উদ্বোধন অনুষ্ঠানে প্রধানমন্ত্রী ৩টি গুরুত্বপূর্ণ উদ্যোগ বাংলাদেশ-ইন্ডিয়া স্টার্টআপ ব্রিজ, কোটি টাকার ফান্ড অব ফান্ড এবং স্মার্ট বাংলাদেশ এক্সেলেটর উদ্বোধন করেছেন। এসব ঘোষণা দিয়ে তিনি স্টার্টআপদের এগিয়ে নিয়েছেন। আমাদের তরুণরা তাদের উদ্ভাবনী ধারণা দিয়ে বেশ ভালো করছে। আমরা পুল অব ট্যালেন্ট তৈরিতে মনোযোগী হয়েছি। তিনি বলেন, স্টার্টআপরাই হবে দেশের স্মার্ট অর্থনীতি ও স্মার্ট বাংলাদেশের মেরুদণ্ড।

অনুষ্ঠানে ইয়্যুথ কো-ল্যাব চ্যাম্পিয়ন পালকি মোটরস, প্রথম রানারআপ ড্রিম ওয়াটার এবং সেকেন্ড রানারআপ উই গ্রো-এর উদ্যোক্তাদের হাতে পুরস্কার তুলে দেন প্রধানমন্ত্রীর বেসরকারি শিল্প ও বিনিয়োগ উপদেষ্টা এবং আইসিটি প্রতিমন্ত্রী।

#

 শহিদুল/মেহেদী/পরীক্ষিৎ/রাসেল/শামীম/২০২৩/১৪৪৮ ঘণ্টা